**Zmocnenec Štátneho úradu plánovacieho v Nitre 1949 - 1953**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_7318 | Referenčný kód |
| 3.1.2. | Title | Zmocnenec Štátneho úradu plánovacieho v Nitre | Názov jednotky opisu |
| 3.1.3. | Date(s) | 1949 – 1953 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 2,0 bm (14 archívnych škatúľ) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Zmocnenec Štátneho úradu plánovacieho pre Nitriansky kraj so sídlom v Nitre | Názov pôvodcu |
| 3.2.2. | Administrative history | Na základe dekrétu prezidenta republiky č. 63/1945 Zb. z 25. augusta 1945 vznikla Hospodárska rada ako pomocný orgán pre prípravu a koordináciu hospodárskych opatrení vlády. Technické prevedenie týchto úloh prevzal Štátny úrad plánovací, zriadený vládnym nariadením č. 145/1945 Zb. zo dňa 23. decembra 1945 o zložení, organizácii a pôsobnosti Štátneho úradu plánovacieho. Jeho úlohou bolo, v rámci pokynov Hospodárskej rady, na základe pravidelných hlásení všetkých hospodársky činných fyzických a právnických osôb či združení, vypracúvať podrobné návrhy a technické podklady hospodárskych plánov. Hospodárska rada tieto elaboráty predkladala vláde ako návrhy k vydaniu nariadení na usmernenie hospodárskeho života štátu. Po úplnom znárodnení priemyslu, baní a postupnom združstevňovaní poľnohospodárstva sa zmenila aj štruktúra plánovacích a kontrolných orgánov. Podľa nového zákona č. 60/1949 Zb. zo dňa 22. februára 1949 o hospodárskom plánovaní (tzv. plánovací zákon) bola zrušená Hospodárska rada a Štátny úrad plánovací sa stal ústredným orgánom hospodárskeho plánovania a koordinácie. Jeho úlohou bolo:a) pripravovať návrhy hospodárskych plánov a predkladať ich vláde,b) sledovať a kontrolovať plnenie hospodárskych plánov, dbať o správne rozmery (proporcie) v rozvoji jednotlivých úsekov a odvetví národného hospodárstva a navrhovať opatrenia k odstráneniu vznikajúcich nerovnomerností, zisťovať rezervy a nevyužité kapacity (možnosti) a podľa zistených výsledkov navrhovať účelné opatrenia,c) skúmať jednotlivé otázky hospodárstva v štáte a otázky rozvoja výrobných síl v jeho oblastiach a vypracovávať návrhy na ich riešenie, ako aj usmerňovať plánovanie výstavby krajov, miest a obcí,d) usmerňovať a viesť plánovaciu službu vo všetkých úsekoch hospodárskeho plánovania, zahrňujúc do toho štatistiku a podnikové počtovníctvo,e) sústavne sledovať rozvoj hospodárskych pomerov na území štátu i za hranicami,f) sledovať a usmerňovať výskum podľa potrieb hospodárskeho plánovania.Uvedeným zákonom bol zároveň ustanovený Slovenský plánovací úrad pri predsedníctve Slovenskej národnej rady ako regionálny plánovací orgán. Poradným orgánom predsedu Slovenského plánovacieho úradu bola ustanovená Slovenská plánovacia komisia. Zmocnenec Štátneho úradu plánovacieho pre Nitriansky kraj vykonával kontrolu prípravy a plnenia plánov v podnikoch všetkých výrobných odvetví Nitrianskeho kraja a ich koordináciu. Podával pravidelné hlásenia o hospodárskej situácii v kraji, príčinách neplnenia plánu, stave pracovných síl, využívaní výrobných kapacít a poukazoval na možnosti nápravy zistených nedostatkov. Podklady získaval z pravidelných týždenných, mesačných a štvrťročných hlásení podnikov, prípadne aj osobných zistení, pretože mal prístup do všetkých podnikov. V spolupráci s krajských štatistikom, Krajskou plánovacou komisiou pri Krajskom národnom výbore (KNV) a účasťou na činnosti Krajskej koordinačnej komisie Krajského výboru Komunistickej strany Slovenska (KSS), sa podieľal na riadení a kontrole plánovania v kraji. Okrem toho sa krajský zmocnenec venoval aj zvláštnym úlohám – dohliadal na plnenie plánu náboru pracovných síl, zaisťoval investície a materiál v najdôležitejších investičných celkoch v kraji. Za krajského zmocnenca Štátneho úradu plánovacieho pre Nitriansky kraj bol v roku 1949 vymenovaný Juraj Oravec, ktorého v roku 1950 nahradil Ján Križan. Túto funkciu zastával až do jej zrušenia v roku 1953. Funkcia krajského zmocnenca zanikla v roku 1953 a jeho kompetencie prevzala Krajská plánovacia komisia pri KNV. | Dejiny správy pôvodcu |
| 3.2.3. | Archival history | Registratúra pôvodcu sa členila na dve skupiny. Prvú skupinu tvorili písomnosti manipulované chronologicko-numericky podľa prezentačných čísel. Druhú skupinu tvorili písomnosti ukladané do vecných skupín na základe obsahovej príbuznosti, avšak bez registratúrnych čísel.  | Dejiny archívneho fondu |
| 3.2.4. | Immediate source of acquisition or transfer | Archívny fond Zmocnenca Štátneho úradu plánovacieho po jeho zániku prevzal Štátny plánovací úrad, odkiaľ ho prevzal bývalý Štátny archív v Bojniciach po jeho odtajnení 12. februára 1960 a bol zaevidovaný pod prírastkovým číslom 177/2. | Spôsoby získavania archívnych prírastkov |
| 3.3.1. | Scope and contents | Archívny fond Zmocnenca Štátneho úradu plánovacieho v Nitre tvoria písomnosti z rokov 1949 – 1953. Fyzický stav dokumentov je dobrý. Z diplomatického hľadiska fond tvorí 14 škatúľ spisového materiálu z rokov 1949 – 1953, registratúrne pomôcky sa nezachovali. Po obsahovej stránke archívny fond tvoria spisy, ktoré sa týkajú celoštátnych, aj regionálnych hospodárskych otázok, hospodárskeho plánovania a hospodárskej činnosti fyzických a právnických osôb.  | Obsah a rozsah archívneho fondu |
| 3.3.2. | Appraisal, destruction and scheduling information | Informácie o vyraďovaní nie sú známe. | Vyraďovanie a hodnotenie  |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Vzhľadom na nedodržiavanie dôslednej manipulácie u pôvodcu, ako aj absenciu akýchkoľvek registratúrnych pomôcok, sa pri spracúvaní archívneho fondu v roku 1961, prikročilo k usporiadaniu všetkých spisov do 7 hlavných vecných skupín a v rámci nich do niekoľkých podskupín, naprieč celým obdobím. Konečná manipulácia je nasledovná: I. Plánovaniea) ústredné v štáteb) súhrnné v Nitrianskom krajiII. Plnenie plánu v Československua) v jednotlivých krajochb) zvláštnych úlohc) v ťažkom priemysled) v ľahkom priemyslee) v ostatných odvetviachf) v dôležitých závodochg) na SlovenskuIII. Plnenie plánu v Nitrianskom kraji v hlavných odvetviacha) celkoveb) v priemyslec) v poľnohospodárstved) v stavebníctvee) v dopravef) v obchodeg) vo financiáchh) v zbere surovínch) v zdravotníctve a školstveIV. Plnenie plánu v jednotlivých podnikoch Nitrianskeho krajaa) banskýchb) ťažkého strojárenstvac) energetickýchd) chemického priemyslue) stavebnýchf) drevárskychg) ľahkého priemysluh) textilnýchch) potravinárskychi) dopravnýchV. Previerka noriem a zmenností v závodoch Nitrianskeho krajaVI. Vlastná agenda zmocnenca Štátneho úradu plánovacieho v NitreVII. RozličnéJednu inventárnu jednotkou tvorí jednotlivá vecná skupina, resp. podskupina za všetky ročníky.  | Spôsob usporiadania |
| 3.4.1. | Conditions governing acces | Prístupný v zmysle zákona č. 395/2002 Z. z. o archívoch a registratúrach v znení neskorších predpisov a zákona č. 18/2018 Z. z. o ochrane osobných údajov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský, český | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený | Fyzický stav a technické požiadavky |
| 3.4.5. | Finding aids | Štátny archív v Bratislave, pobočka v Nitre, Viera Zemeneová: Zmocnenec Štátneho úradu plánovacieho v Nitre 1949 – 1953. Inventár, Bratislava 1961, 19 s., evidenčné číslo 67. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Ivanka pri Nitre, Novozámocká 273, 951 12 | Existencia a umiestnenie originálov |
| 3.5.2. | Existence and location of copies | Nie sú známe. | Existencia a umiestnenie kópií |
| 3.5.3. | Related units of description | Krajský národný výbor v Nitre 1949 – 1960.Slovenský plánovací úrad 1952 – 1960.Štátny plánovací a štatistický úrad 1945 – 1951 (1952).Zmocnenec Štátneho úradu plánovacieho v Banskej Bystrici 1949 – 1953. Zmocnenec Štátneho úradu plánovacieho v Bratislave 1950 – 1953.Zmocnenec Štátneho úradu plánovacieho v Košiciach 1949 – 1953.  | Súvisiace jednotky opisu |
| 3.5.4. | Publikation note | Štátny archív v Bratislave. Sprievodca po archívnych fondoch III (zost.): Watzka, Jozef – Zemene, Marián R. a kol. Bratislava, Slovenská archívna správa, 1966, s. 62 – 63. | Informácie o publikovaní |
| 3.6.1. | Note | Bez poznámok. | Poznámka |
| 3.7.1. | Archivist´s note | Mgr. Ladislav Holečka | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 06. 04. 2020 | Dátum vyhotovenia opisu |